Toiset koirat tuntuvat läähättävä reilusti enemmän kuin toiset. Läähättäminen onkin koiralle luonnollinen ja normaali tapa, sillä läähättämisellä koira viilentää itseään. Kuumuudesta johtuva läähätys loppuu, kun lämpötila laskee, ja koira tuntee olonsa jälleen mukavaksi. Jatkuva läähättäminen saattaa kuitenkin olla merkki sairaudesta, kivusta tai koiran stressistä. Äkillisesti lisääntyneestä tai jatkuvasta läähättämisestä kannattaakin aina olla yhteydessä eläinlääkäriin mahdollisia lisätutkimuksia varten.